**ΣΥΝΕΧΗΣ ΕΠΙΤΗΡΗΣΗ ΕΜΦΑΝΙΣΗΣ ΚΡΟΥΣΜΑΤΩΝ SARS-CoV-2 ΜΕΤΑΞΥ ΕΠΑΓΓΕΛΜΑΤΙΩΝ ΥΓΕΙΑΣ, ΣΕ ΝΟΣΟΚΟΜΕΙΟ ΑΝΑΦΟΡΑΣ COVID-19**

Α. Αρβανίτη1, Α. Καραϊσκου1, Ε. Κυπραίου2, Δ. Φυτιλή2, Μ. Βιρβίλη3, Π. Γιαννοπούλου3,

Σ. Συμπάρδη1

1. Επιτροπή Νοσοκομειακών Λοιμώξεων (ΕΝΛ) Γ.Ν.Ε. «ΘΡΙΑΣΙΟ»

2. Τμήμα Ιατρικής Εργασίας Γ.Ν.Ε. «ΘΡΙΑΣΙΟ»

3. Μικροβιολογικό Εργαστήριο-Τμήμα Μοριακής Βιολογίας Γ.Ν.Ε. «ΘΡΙΑΣΙΟ»

**ΕΙΣΑΓΩΓΗ:** Οι Επαγγελματίες Υγείας (ΕΥ) διατρέχουν υψηλό κίνδυνο μόλυνσης από SARS-CoV-2. Παραμένει ασαφές σε ποιο βαθμό μολύνονται στην κοινότητα ή κατά τη διάρκεια της επαγγελματικής τους δραστηριότητας (τηρουμένων των αυστηρών μέτρων πρόληψης μετάδοσης).

**ΣΚΟΠΟΣ:** Η έγκαιρη ανίχνευση εμφάνισης κρούσματος SARS-CoV-2 σε ΕΥ και η επιδημιολογική διερεύνηση της έκθεσης, με στόχο την πρόληψη της ενδονοσοκομειακής διασποράς.

**ΥΛΙΚΟ-ΜΕΘΟΔΟΣ:** Από 01/03/2020-31/08/2021 γίνεται συστηματική επιτήρηση εμφάνισης κρουσμάτων SARS-CoV-2 σε ΕΥ από την ΕΝΛ και το Τμήμα Ιατρικής της Εργασίας. Βάσει των σταδίων της πανδημίας και των αντίστοιχων συστάσεων διενεργούνται: 1.Τακτικό(εβδομαδιαίο) screening προσωπικού όλων των υπηρεσιών 2.Σε υψηλού κινδύνου έκθεση προσωπικού σε κρούσμα εντός ή εκτός Νοσοκομείου: διενέργεια PCR σε χρονοδιάγραμμα 0, 4, 8 ημέρες από την έκθεση και απομάκρυνση (ή μη ) από την εργασία ανάλογα με τη φάση της πανδημίας, άμεση ιχνηλάτηση, αξιολόγηση της έκθεσης των επαφών και κατηγοριοποίηση σε χαμηλού και υψηλού κινδύνου έκθεση. Επί θετικού κρούσματος άμεση έναρξη του ειδικού πρωτοκόλλου «*διερεύνησης- ιχνηλάτησης επιβεβαιωμένου κρούσματος & συρροής κρουσμάτων εντός του Νοσοκομείου*», ενεργητική παρακολούθηση (κλινική εξέταση, follow-up).

**ΑΠΟΤΕΛΕΣΜΑΤΑ:** Στα τρία κύματα της πανδημίας επί συνόλου 1174 εργαζομένων εντοπίστηκαν συνολικά 157 (13,37%) θετικοί ΕΥ. Υπηρεσίες: 81(51,5%) Νοσηλευτές, 24 (15,2%) Διοικητικοί, 22(14,%) Ιατροί, 20 (12,7%) Βοηθητικό (εστίαση, καθαριότητα),9 (5,7%) Παραϊατρικό. Η κατανομή των κρουσμάτων ανά κύμα πανδημίας ήταν: 0/1ο, 19/2ο, 138/3ο(133 (96,4%) ανεμβολίαστοι). Σε 58/157 (33,1%) έκθεση σε κρούσμα οικογενειακού περιβάλλοντος. Επαγγελματική έκθεση σε 36/157(22,9%), εξ αυτών οι 17 εμπλέκονται σε συρροή κρουσμάτων. Σαφής συσχέτιση με SARS-CoV-2,ως επαγγελματικός κίνδυνος, αλλά όχι επιβεβαιωμένη επαγγελματική έκθεση, είχαν 29/157 (18,4%).Έκθεση σε κοινωνικές δραστηριότητες 6/157 (3,8%). Σε 30/157 (19,1%) δεν προσδιορίστηκε έκθεση. Οι 9/157 (5,7%) νοσηλεύτηκαν.

**ΣΥΜΠΕΡΑΣΜΑΤΑ:**Η ενεργητική επιτήρηση εμφάνισης κρουσμάτων ΕΥ συμβάλλει στη διάκριση της επαγγελματικής έναντι της έκθεσης στην κοινότητα και επιτρέπει την εκτίμηση κινδύνου ανάλογα με τις πολιτικές πρόληψης, παράλληλα με επιλογή κατάλληλων μέτρων άμεσης παρέμβασης.